*Σκιάθος:* Η Σκιάθος είναι το πιο κοσμικό νησί των Βόριων Σποράδων και το πιο ανεπτυγμένο τουριστικά. Ανήκει στο νομό Μαγνησίας και είναι το πρώτο νησί που συναντάμε ανατολικά του Πηλίου. Απέχει 41 ν. μ. από τον Βόλο και 44 ν. μ. από τον Άγιο Κωνσταντίνο.

*Σκόπελος:* Η Σκόπελος είναι το δεύτερο σε μέγεθος νησί του συμπλέγματος. Βρίσκεται ανάμεσα στη Σκιάθο και την Αλόννησο και έχει έκταση 96 τ. χλμ. Είναι ένα εύφορο νησί που χαρακτηρίζεται από τη πυκνή βλάστηση. Εκτός από τις κατάφυτες δασικές εκτάσεις, τους απέραντους ελαιώνες και τα οπωροφόρα δέντρα, το νησί έχει και μακραίωνη παράδοση στην αμπελουργία. Το εξαιρετικό κρασί που παράγει είναι ένα από τα καλύτερα της Ελλάδας.

*Σκύρος:* Το πανέμορφο αυτό νησί βρίσκεται στο κέντρο σχεδόν του Αιγαίου. Παρόλο που ανήκει στο σύμπλεγμα των βόρειων Σποράδων, διοικητικά υπάγεται στο νομό Ευβοίας. Βρίσκεται σε απόσταση 22 ν.μ. βορειοανατολικά από τη Κύμη Ευβοίας, με την οποία συνδέεται με τακτικά ακτοπλοϊκά δρομολόγια.

*Αλόννησος:* Είναι το δεύτερο σε μέγεθος νησί των Βόρειων Σποράδων. Βρίσκεται σε απόσταση δύο περίπου μιλίων ανατολικά της Σκοπέλου και απέχει 62 ν.μ. από το Βόλο.